นายกฯแมร์เคิล ตั้งเป้า เยอรมนีจะอยู่ในสถานะจ้างงานเต็มรูปแบบในปี 2025
นายกฯแมร์เคิล ชูเป้าหมายในการหาเสียงเลือกตั้งทั่วไป ตั้งเป้า เยอรมนีจะอยู่ในสถานะจ้างงานเต็มรูปแบบได้ในปี 2025  หรืออัตราว่างงานต้องต่ำกว่า 3%หลังจาก 12 ปีที่ผ่านมา แมร์เคิลสามารถลดอัตราว่างงานจาก5 ล้าน เหลือ2.5 ล้านคน อยู่ที่ 5.7%,เมื่อ 12 สิงหาคม 2560 บุญธง ก่อมงคลกูล ผู้สื่อข่าวไทยรัฐประจำประเทศเบลเยียมรายงาน  เมื่อวันเสาร์ที่ 12 สิงหาคม นางอังเกลา แมร์เคิล นายกรัฐมนตรีเยอรมนี ประเมินว่า ประเทศเยอรมนีจะอยู่ในสถานะที่สามารถจ้างงานเต็มรูปแบบได้ในปี 2025 ซึ่งเป็นเป้าหมายสูงสุดของนายกรัฐมนตรีเยอรมนี ในการรณรงค์หาเสียงเลือกตั้งทั่วไปในเดือนกันยายนนี้ เราได้ตั้งเป้าหมายกำหนดให้มีการจ้างงานเต็มรูปแบบภายในปี 2025 นั่นหมายความว่า อัตราการว่างงานจะต้องต่ำกว่า 3% และฉันเชื่อมั่นว่าเราจะสามารถบรรลุตามเป้าหมายที่ตั้งไว้ นายกรัฐมนตรีเยอรมนี กล่าวในการรณรงค์หาเสียงครั้งแรกที่เมืองดอร์ทมุนด์ ,ประเด็นดังกล่าว เป็นตัวกำหนดโครงการทางเศรษฐกิจของพรรค CDU-CSU ที่ได้วางนโยบายหลักไว้ตั้งแต่ต้นเดือนกรกฎาคม นายกรัฐมนตรีเยอรมนี เน้นว่า เพื่อให้สามารถถึงเป้าหมายของการจ้างงานเต็มรูปแบบ ก็จะต้องมีการเพิ่มการกระตุ้นการจ้างงานในหมู่คนว่างงานระยะยาวหรือเกินกว่าหนึ่งปีที่มีจำนวนเกินกว่าหนึ่งล้านคนในประเทศเยอรมนี  ขณะที่ประเทศกำลังเผชิญหน้ากับจำนวนประชากรสูงวัยที่เกษียณอายุ นายกรัฐมนตรีแมร์เคิล จึงมองเห็นว่า การจ้างงานอย่างเต็มรูปแบบสำหรับประชากรวัยทำงานเป็นเรื่องที่เป็นไปได้ เพื่อให้ในระยะยาวระดับของคนที่เริ่มเข้าสู่วัยเกษียณจะไม่ลดลง โดยเงินประกันวัยบำนาญจะต้องเพิ่มสูงขึ้นตามไปด้วย,ทั้งนี้ นายกรัฐมนตรีเยอรมนีที่เพิ่งกลับจากการพักร้อน ในฐานะหัวหน้ารัฐบาลได้พยายามต่อสู้กับปัญหาคนว่างงานซึ่งมีจำนวนกว่า 5 ล้านคนเมื่อครั้งที่เธอเริ่มเข้ามาดำรงตำแหน่งในปี 2005 เหลือเพียง 2.5 ล้านคนในปัจจุบัน อัตราการว่างงานของประชากรวัยทำงานอยู่ที่ระดับ 5.7% เมื่อเดือนกรกฎาคมที่ผ่านมา
นายกฯแมร์เคิล ชูเป้าหมายในการหาเสียงเลือกตั้งทั่วไป ตั้งเป้า เยอรมนีจะอยู่ในสถานะจ้างงานเต็มรูปแบบได้ในปี 2025  หรืออัตราว่างงานต้องต่ำกว่า 3%หลังจาก 12 ปีที่ผ่านมา แมร์เคิลสามารถลดอัตราว่างงานจาก5 ล้าน เหลือ2.5 ล้านคน
อังเกลา แมร์เคิล,นายกรัฐมนตรีเยอรมนี,เป้าหมายหาเสียงเลือกตั้งทั่วไป,อัตราว่างงาน,อัตราจ้างงาน